Trollip het by navraag gesê hy weet van geen raadsvergaderings nie, want hy (in sy amp as burgemeester) het nie ’n vergadering bekragtig nie.
“Die reëls van die raad sê duidelik ’n raadsvergadering kan net belê word tussen die speaker, die stadsbestuurder, en die burgemeester.
“Ons het nie meer ’n speaker nie, maar ons het ’n burgemeester (met verwysing na homself) en ’n stadsbestuurder, en ek het nie daardie vergadering goedgekeur nie.”
Trollip sê as die nuwe koalisieregering met die vergadering voortgaan, sal dit onwettig wees, en hulle (die koalisieregering gelei deur die DA) gaan dit nie met hul teenwoordigheid wettig maak nie.
Oor of die nuwe koalisieregering Vrydag ’n kworum gaan hê om met die vergadering voort te gaan, sê Trollip: “Ek kan nie sien dat hulle ’n kworum sal hê nie, want die DA het raadslid Victor Manyati se lidmaatskap beëindig. Ons het ook die onafhanklike verkiesingsraad daarvan in kennis gestel.”
Die dag toe Trollip deur ’n mosie van wantroue uit sy amp as burgemeester onthef is, het Manyati sy stem weerhou en só die deurslag gegee vir die mosie om met 60 stemme teenoor 59 te slaag.
Prof. Joleen Steyn-Kotze, ’n politieke ontleder verbonde aan die Raad vir Geesteswetenskaplike Navorsing (RGN), meen die huidige politieke situasie is glad nie goed vir die stad nie.
Hellens sê die kommissie sal nie tot 'n volledige gevolgtrekking kan kom sonder die Guptas se getuienis nie.
Hy het gesê indien daar gevind word dat die Guptas verkeerd opgetree het, sal wetstoepassers hulle nie daar in die hande kan kry nie.